Az Erdélyi Magyar Közművelődési Egyesület (EMKE) meghívására Kolozsvárra látogatott az MNE elnöke. A meghívás apropója az volt, hogy 2017. november 24-25-én rendezte az EMKE a Romániai Magyar Házak V. Találkozóját. A magyar házak az erdélyi szórvány magyarság legfontosabb kulturális intézményei. A legkülönbözőbb fenntartói háttérrel rendelkező művelődési szervezetek összefogója és koordinálója az EMKE, aki minden évben találkozót szervez az itt dolgozó kultúra-közvetítők számára.